Molaodi wa bahlapetši o ile a laela Josefa gore a hlokomele banna bao e kilego ya ba ba tumilego. * Bošegong bjo bongwe yo mongwe le yo mongwe wa bona o ile a lora toro e tlabago. Ge Josefa a ba bona mesong, o ile a lemoga gore go be go na le seo se sa sepelego gabotse. Ka gona o ile a botšiša ka gore: “Go re’ng lehono difahlego tša lena di hlafile?” (Genesi 40:3-7) Mohlomongwe botho bja gagwe bo ile bja kgonthišetša banna bao gore go utolla mathata a bona go be go ka se ba bee kotsing. Josefa o be a sa tsebe selo, eupša poledišano yeo e be e tla lebiša phetogong e kgolo bophelong bja gagwe. Lega go le bjalo, na nkabe poledišano e bile gona ge nkabe Josefa a se kgethe go bontšha go tshwenyega ka ba bangwe? Kgetho ya gagwe e ka re dira gore re ipotšiše gore: ‘Na ke bontšha tumelo ya ka go Modimo ka go kgahlegela batho ba bangwe?’